Odense Adresse-Contoirs Efterretninger, 1836-02-14
Reductions-Spørgsmaalet har baaret sine Frugter: det doctrinaire Ministerium er styrtet. J Deputeredekammeret discutteredes i tre Møder om, hvorvidt Hr. Gouins Forslag angaaende Rente=Reductionen skulde tages under Overveielse. Discussionen var yderst levende, og Ministrene bestrede Forslaget af al Kraft. Jsær talede Hr. Thiers længe og med Varme. Han erklærede, at hele Cabinettet erkjendte, at Reductionen er retslig tilladelig, nyttig og at den i Tidens Løb uden Tvivl vil finde Sted. "Ja yttrede han - den er retfærdig, men haard; den er gavnlig, men naar den iværksættes for hurtigt og uden Jndtrædelsen af de nødvendige Betingelser, vilde den udsætte Statens Credit for Fare, den er uundgaaelig, men for Øieblikket er den uudførlig." J samme Aand talede de øvrige Ministre og deres Tilhængere. Reductionens Tilhængere forfægtede, at Hr. Gouins Forslag skulde tages under Overveielse; Ministrene bestrede det. Hr. Bodin foreslog en Middelvei, som selv Hr. Humann billigede: men den forkastedes. Endeligen kom det til Afstemning, om Forslagets Overveielse skulde udsættes for længere Tid. Nogle og tyve ministerielle Medlemmer forlangte hemmelig Afstemning (med Kugler, i det Haab, at flere svage Deputerede derved skulde bevæges til at stemme for Ministrene, stor Spænding herskede. Resultatet var: de Voterendes Antal 386, altsaa absolut Majoritet 194; hvide Kugler (for Ministrene). 192; sorte (imod dem) netop 194. Een Stemme gjorde saaledes Udslaget. Ministrenes Forbauselse var ubeskrivelig. Man bemærkede, at Aarsagen til Ministeriets Fald var - Fieschi; thi havde ikke General procuratoren Hr. Martin og hans Substituter været sysselsatte i Pairsretten, vilde Ministrene have været i Majoriteten. Alle Ministrene begave sig fra Deputeredekammeret strax til Kongen, og nedlagde deres Dimission i hans Hænder. J det følgende Møde, den 3die, indtoge Ministrene endnu deres sædvanlige Pladser. Der skulde nu foretages Afstemning, om Forslaget skulde tages under Overveielse, eller ganske forkastes. (J det foregaaende Møde gik Spørgsmaalet, som meldt, kun ud paa, om det skulde udsættes). Man havde haabet, at Kammeret skulde have betænkt sig; men denne Gang blev det conseqvent; Fleerheden erklærede sig for Forslaget, og der blev intet Andet tilbage for Ministeriet, end at aftakke. Bevægelsen i Kammeret blev saa levende, at Forhandlingerne ikke kunde fortsættes og Mødet maatte hæves en Time tidligere end sædvanligt. - Det synes, at man allerede var rykket temmelig vidt frem med at danne et nyt Cabinet, noget Paalideligt vidste man dog ikke derom. Jblandt de Navne, der hyppigst forekomme som Candidater dertil, ere: Gerard, (som Statsraadspræsident og Krigsminister), Mole som Udenrigs-, og Humann som Finantsminister. - "Journal des Debats, der saa varmt har udtalt sig imod Reductionen, er naturligviis yderst forbittret over Ministrenes Fald. Fieschi-Processen har gjort et meget betydeligt Skridt, fremad, idet den Medanklagede Boireau, der hidtil med megen Raskhed og Bestemthed havde spillet den Uvidendes Rolle i Sagen, ved Udsagn af et af Vidnerne, en Fætter til Pe pin, der var Urtekræmmersvend hos denne, og som havde erklæret, at han oftere har seet Boireau hos Pepin, fandt sig bevæget til at gjøre vigtige Tilstaaelser, der meer og meer bekræfte Fieschis Udsagn, og saaledes synes at sætte Mo reys, men især Pepins Medskyld uden for al Tvivl, Præsidenten opfordrede ham til Oprigtighed, hvorved han vilde fortjene større Skaansel; Taarer trængte sig frem i hans Øine, han begyndte at stamme, talede om sin Moder, yttrede at han ikke kunde sige Sandheden o. s. v. Præsidenten lod de øvrige Anklagede træde ud, og trængte nu, ogsaa med dennes Tilladelse, i hans Moders Navn, stærkere ind paa ham, for at formaae ham til at sige Sandheden. Han tilstod da, at han oftere havde været med Fieschi hos Pe pin, at han havde redet forbi Fleschis Vinduer, bragt ham det Boer, denne havde brugt ved Maskinen m.m.; men nægtede dog stedse, at have kjendt Planen til Attentatet. Da de Anklagede atter kom ind, oplæstes Boireaus Udsagn for dem. Pepin blev yderst opbragt derover, og vedblev endnu standhaftigen at nægte Alt. Boireaus Advocat, Hr. Dupont, erklærede, at han under saa forandrede Omstændigheder ikke længere kunde forsvare ham, hvorpaa en anden Advocat paa Embedsvegne udnævnedes til hans Defensor.